बजरी से भरे ट्रक ने महिला पदयात्री को कुचला, एक की मौत, दो गंभीर
जयपुर-चौमूराजमार्ग पर शनिवार सुबह रामपुरा-डाबड़ी बस स्टैंड की पुलिया के पास ट्रक की चपेट में आने से खाटूश्यामजी पदयात्रा में जा रही महिला श्रद्धालु की मौत हो गई। हादसे में दो अन्य यात्री भी घायल हो गए तथा ट्रक भी अनियंत्रित होकर करीब 20 फुट गहरे गड्ढ़े में जा गिरा।
शनिवार सुबह 8:18 बजे रामपुरा-डाबड़ी की ओर से खाटूधाम के लिए जा रही पदयात्रा के जत्थे शामिल महिला श्रद्धालु बिरदी देवी (53) प|ी ग्यारसीलाल बजरी से भरे ट्रक ने कुचल दिया। ट्रक ने झाबरमल (42) पुत्र भगवान सहाय बुल्डक निवासी फुलेरा जयपुर के आनंदपुरी निवासी लालचंद सैनी (26) को भी चपेट में ले लिया, जिससे यह दोनों गंभीर घायल हो गए तथा महिला की मौके पर ही मौत हो गई। इस दौरान बेकाबू ट्रक भी राजमार्ग से उतर कर 20 फुट गहरे गड्ढ़े में जाकर पलट गया। इससे पदयात्रियों में कोहराम मच गया और पुलिस टोल प्रबंधन को सूचना दी गई। पर टोल प्रबंधन के प्रबंधक राजेंद्र कुमार खर्रा, रिछपाल खर्रा, मैनेजर देवीसिंह शेखावत चौमू थानाधिकारी जितेंद्र सिंह सोलंकी, एसआई रामेश्वर नेकीराम ने पुलिस जाब्ते के साथ दुर्घटना स्थल पहुंचे और ट्रक को सीधा करवाने के लिए चार क्रेन दो जेसीबी मंगाकर ट्रक को सीधा कराना चाहा, लेकिन ट्रक में बजरी भरी हुई होने के कारण ट्रक सीधा नहीं हो पाया। बाद में ट्रक में भरी बजरी को जेसीबी से खाली कराकर और ट्रक का सीधा करवाया गया।
राजमार्ग पर लगा दो किमी लंबा जाम
हादसेके बाद राजमार्ग पर दो किलोमीटर तक लंबा जाम लग गया। इससे यातायात व्यवस्था पूरी तरह चरमरा गई और राजमार्ग पर गुजर रहे पदयात्री भी सहम गए। कुछ समय के लिए पदयात्रियों के जत्थे इधर-उधर भटक गए। इस दौरान दुर्घटना स्थल पर टोल प्रबंधन पुलिस ने चार क्रेन दो जेसीबी की सहायता से गड्ढ़े में गिरे ट्रक को साइड में करवाया और दो घंटे बाद जाम जाम खुला।
सर्विस रोड नहीं होने से होते हैं हादसे
जयपुर-चौमूराजमार्ग पर कई जगह सर्विस रोड के अभाव में छोटे वाहन चालकों पदयात्रियों को मुख्य सड़क पर चलने को मजबूर होना पड़ता है। जिससे आए दिन दुर्घटनाएं होती है। इस बारे में स्थानीय जनप्रतनिधियों ने कई बार राजमार्ग प्राधिकरण को लिखित रूप से ज्ञापन भेजकर सर्विस रोड की मांग कर चुके है, फिर भी कोई ध्यान नहीं दिया गया। यदि सर्विस रोड होती तो शायद यह दुर्घटना नहीं घटती। सरकारी अधिकारियों की लापरवाही से जिंदगियां रोड पर काल का ग्रास बन नहीं है, लेकिन अफसर बेखबर है। इससे लोगों में आक्रोश है।
bho_Deva hin_Deva hin_Deva bho_Deva hin_Deva hin_Deva hin_Deva